Andalónia

Krajina Strednej Yómie.

## Geografia

### Vodstvo

Andalónie z juhu obmýva Južné more. Jej najväčšou riekou je Bonga, ktorá pramení v Dračích horách a vlieva sa do Južného mora. Ďalšími významnými riekami sú Irana a Rova.

### Pohoria

Najvyšším pohorím, ktoré je pre Andalónie typické natoľko, že sa nachádza aj v štátnom erbe, sú Dračie hory. Okrem toho, že sú najvyššie v Andalónii, je to najvyššie pohorie v celej Yómii. Ležia na severe Andalónie.

Na západe sa rozlieha omnoho nižšie pohorie - Irely. Dôležitá je tu ťažby železa.

Ináč je Andalónia pomerne nížinatá krajina s úrodnými pôdami vhodnými na pestovanie obilnín.

## História

Andalónia je jedna z najmladších krajín v Yómii. Vnikla len v roku 554 odtrhnutím od Gildska. Pôvodne bola Marolerským grófstvom. V 20-tych a 30-tych rokoch 6. stor. v Gildsku bola silná hospodárska kríza, ktorú slabý kráľ nedokázal vyriešiť. Marolerská grófka Andala Zoi sa rozhodla odtrhnúť Marolerské grófstvo od Gildska a posilniť hospodárstvo (zamerala sa na obchodnú politiku). Jilánsko súhlasilo pomôcť jej. Neskôr sa vydala za jilánskeho šľachtica, od ktorého prijala meno Ngawasaan. Novovytvorený štát chcela nazvať Marolersko, no ľud sa rozhodol pomenovať ho po nej. Andalónia Zoi Ngawasaan sa stala prvou kráľovnou Andalónie a zakladateľkou dynastie Zoi Ngawasaan.

Andalónia rýchlo prekonala krízu a krajina zbohatla na obchode s Jilánskom. Koncom 6. stor. gildský kráľ uznal Andalóniu ako samostatnú krajinu.

Po vypuknutí Veľkej navarezskej vojny v roku 611 kráľ Aoshiro I. Zoi Ngawasaan uznal nebezpečenstvo, ktoré predstavovala novovzniknutá Navarezská ríša, a posilnil armádu. V roku 631 Gardisti napadli Andalóniu. Rýchlo sa dostali až k hlavnému mestu (potom, ako so zemou zrovnali Wazurru, kde narazili a nečakaný odpor), ktoré po niekoľkých dňoch obliehania dobyli. Týmto sa stala Andalónia súčasťou Navarezského cisárstva a zostala pod nadvládou až do smrti cisára Ukumana v roku 632.

Za nového kráľa bol zvolený Marez Regma, bývalý wazurrský gróf, pretože bol posledným žijúcim potomkom kráľovnej Andaly. Počas svojej vlády obnovil Andalóniu poškodenú vojnou, obnovil zmluvu s Jilánskom a udržal stabilný mier. Zlatú jazdu spravil súčasťou národného vojska a stanovil, že jej veliteľom bude potomok kráľovskej línie (on sám bol prvý). Dal ukuť druhý kráľovský meč Naverovi Reorovanovi (syn Cidraya Reorovana), ktorým bol za kráľa korunovaný jeho syn, Aaden I. Regma.

## Štátne znaky

### Erb

Strieborný drak letiaci ponad strieborné trojvŕšie na belasom štíte.

### Vlajka

Biely a belasý pruh s erbom v bielom poli

### Znaky štátnej moci

* Koruna
* Pečať
* Meč (pôvodný bol zničený počas Veľkej navarezskej vojny)

## Vojsko

Pešiaci ozbrojení glévami, kušiari a lukostrelci. Za vlády Mareza I. Regmu sa súčasťou národného vojska stala Zlatá jazda.

## Sídla

### Marolera

Hlavné mesto Andalónie, sídlo kráľa, najväčšie mesto.

Nachádza sa v strede Andalónie na brehu rieky Bonga.

### Wazurra

Hlavné mesto Wazurrského grófstva.

Nachádza sa na východe krajiny.

Počas Veľkej navarezskej vojny bola vypálená do tla (Wazurrské nešťastie).

### Roviz

Hlavné mesto Rovizského grófstva.

Nachádza sa na severe krajiny blízko rieky Rova.

### Nekara

Hlavné mesto Nekarského grófstva.

Nachádza sa južne od Marolery na opačnom brehu Bongy.

Hlavné sídlo andalónskeho odboja Rebelov.

### Meenaar

Hlavné mesto Meenarského grófstva.

Nachádza sa severne od Marolery.

### Siruna

Hlavné mesto Sirunského grófstva.

Nachádza sa na západe krajiny.

Známe svojim sklárskym priemyslom.

### Zzorg

Dedinka na severe krajiny, v Dračích horách. Spadá pod Rovizské grófstvo.

Rodná dedina Cidraya.